ھندوستان:

جے پور میں فرقہ وارانہ کشیدگی کے بعد دفعہ 144 نافذ

جے پور میں فرقہ وارانہ کشیدگی کے بعد اب 15 پولیس اسٹیشنوں کے حددومیں دفعہ 144 نافذ کردی گئی ہے۔

خبر کا کوڈ: ۴۴۱۰۴۷

تاریخ: ۱۴ آبان ۲۰۱۹ - ۱۲:۴۳

رسا نیوز ایجنسی کی رپورٹ کے مطابق، فرقہ وارانہ کشیدگی کے بعد جے پورپولیس نے شہر گلتا گیٹ ، رام گنج ، سبھاش چوک ، مانک چوک ، برہما پوری ، کوتھاولی ، سنجے سرکل ، ناہر گڑھ ، شاستری نگر ، بھٹہ بستی ، آدرش نگر ، موتی ڈنگری ، لال کوٹی ، ٹرانسپورٹ نگراور جواہرنگر میں رات سے دفعہ 144 کا نفاذ کیاگیاہے۔

واضح رہے کہ راجستھان کے دارالحکومت جے پور میں منگل کے عیدگا علاقہ میں پرتشدد واقعات کے بعد منگل کی رات پھر ایک بار حالات کشیدہ ہوگئے ہیں۔ ہجوم کو قابو میں کرنےکے لیے پولیس کو لاٹھی چارج کرناپڑا۔ گزشتہ دو دنوں سے جے پور میں حالات کشیدہ ہوگئے ہیں اور کل رات 30 گاڑیوں کو نشانہ بناتے ہوئے توڑ پھوڑ کی گئی ہے۔

جس کے بعد پولیس نے 15 اسٹیشنوں کے حددو میں دفعہ 144 کا نفاذ کرتے ہوئے انٹرنیٹ خدمات کو بھی معطل کردیا گیا ہے۔ پولیس نے بتایا کہ گزشتہ رات 30 گاڑیوں میں توڑپھوڑ کے بعد دو فرقوں کے درمیان پتھراؤ کے واقعات ہوئے۔ جس کے بعد پولیس نے لاٹھی چارج کیاگیا۔

فرقہ وارانہ کشیدگی کے بعد پولیس نے 5 افراد کوگرفتار کیااور 60 افراد کے خلاف مقدمات درج کیے۔ جس کے بعد منگل کے روزدن پرحالات پرامن تھے۔ لیکن منگل کی رات میں حالات ایک بارپھر کشیدہ ہوگئے ۔/۹۸۸/ ن